Előterjesztés Zalakaros Város Önkormányzat Képviselőtestületének 2023. június 29-én tartandó ülésére

Tárgy: Helyi Esélyegyenlőségi Program felülvizsgálata
Előterjesztést készítette: Sárempekné Bakonyi Judit igazgatási ügyintéző
Tisztelt Képviselőtestület!

Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (1) bekezdése értelmében a települési önkormányzat ötévente öt évre szóló helyi esélyegyenlőségi programot fogad el.
Zalakaros Város Önkormányzat Képviselőtestülete 117/2019. (IV.25.) számú határozatával fogadta el az önkormányzat 2019-2024 időszakra vonatkozó helyi esélyegyenlőségi programját.

A helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet 8. § (3) bekezdése alapján a helyi esélyegyenlőségi programokat kétévente felül kell vizsgálni.

A veszélyhelyzet ideje alatt polgármester úr a 109/2021. (VI.14.) számú határozatban Zalakaros Város Önkormányzata Képviselőtestülete feladat-és hatáskörében eljárva megállapította, hogy a 117/2019. (IV.25.) számú határozattal elfogadott Helyi Esélyegyenlőségi Program jogszabály általi kétévente előírt áttekintésének az önkormányzat eleget tett, a Helyi Esélyegyenlőségi Program helyzetelemző részét  változatlan formában fenntartotta, az intézkedési tervben meghatározott határidők 2024. április 1. napjára módosultak.
A hivatkozott 321/2011. (XII. 27.) Korm. rendelet 2021.06.30-án módosításra került, ami alapján megjelent a Belügyminisztérium „Módszertani útmutató a helyi esélyegyenlőségi programok elkészítésének szempontjaihoz és a program felülvizsgálatához” c. dokumentum. Az idei évi esedékes felülvizsgálat során már a módszertani útmutató ajánlásai szerint került átdolgozásra a Helyi Esélyegyenlőségi Program.
A felülvizsgált Helyi Esélyegyenlőségi Program az előterjesztés mellékletét képezi.

A fentiekre tekintettel az előterjesztés javasolja a tisztelt képviselőtestület számára az alábbi határozati javaslat elfogadását.

Határozati javaslat
Zalakaros Város Önkormányzat Képviselőtestülete megállapítja, hogy a 117/2019. (IV.25.) számú határozattal elfogadott Helyi Esélyegyenlőségi Program jogszabály általi kétévente előírt áttekintésének az önkormányzat eleget tett, a Helyi Esélyegyenlőségi Program a jogszabályi változások alapján átdolgozásra került.
Határidő. azonnal 

Felelős: Novák Ferenc polgármester

Operatív felelős: Sárempekné Bakonyi Judit igazgatási ügyintéző

Zalakaros, 2023. június 26.
     Novák Ferenc

